সৌভিক পকেট থেকে মোবাইল বের করে বলল – মোবাইলে নোট করে নিয়েছি। হ্যাঁ, পেয়েছি, পুলিশদের বাদ দিয়ে, দুই ব্রিটিশ, দুজন বাঙালি আর দুজন তামিল। তামিলগুলি আন্দামান থেকে মাদ্রাজের (চেন্নাই) জাহাজ ধরবে। দুজন ব্রিটিশের পরিচয়ে লেখা এডুকেশনিস্ট, হাইলি ব্রিটিশ স্পাই, যুদ্ধ শুরু হওয়ার আগের বছর! তামিলগুলি বেওসায়ী, বাংলায় ব্যাংক খুলেছে। দুজন বাঙালির একজন সার্ভেয়ার আর অপরজনের নাম রাখহরি ঘোষাল। কিন্তু পয়েন্ট থ্রি – রাখহরির নামের পাশে ব্র্যাকেটে লেখা অলকটপন্থী। আর কোনো পরিচয় দেওয়া নেই। এই অলকট না ভজকট কেসটা কী?